paragraph_text: Posljedice bitke bile su goleme. Britanska mornarica se nije upuštala u borbe s japanskom sve dok SAD nije uništio veći dio japanskih pomorskih i zračnih snaga. Također je Britanija izvršila invaziju na Madagaskar gdje su se nalazile snage višijske Francuske bojeći se da taj otok ne zauzmu Japanci. Pomorska prevlast Britanaca na svjetskim morima tako je završila: na Atlantiku su je ozbiljno ugrožavale njemačke podmornice, a na Dalekom istoku japanska mornarica i zrakoplovstvo.